ПОЗИЦИЯ

На Ръководството на ПП „Българската левица“

относно тежкия инцидент по време на Осмата национална конференция на ДПС

ПП „Българската левица“ категорично осъжда показното покушение срещу лидера на ДПС г-н Ахмед Доган по време на неговото слово пред Осмата национална конференция на движението.

Отхвърляме политиката и езика на омразата независимо откъде те изхождат. Отхвърляме и непремереното политизиране на покушението и първоначалните опити за насаждане на междуетническа вражда. Отговорните политици следва да се противопоставят на всяко етнизиране на вътрешното социално-политическо напрежение.

Настояваме компетентните държавни органи да проведат безпристрастно разследване на този тежък инцидент, който вреди на образа на Република България.

ПП „Българската левица“ счита, че обществото и държавата трябва срочно да се върнат към истинския дневен ред на страната- бедстващото социално-икономическо положение на хората и защитата на демокрацията от авторитарния режим.

